Diari Oficial de la Generalitat Valenciana


Sumari del DOGV 3894, del 11-12-2000 (2000/9850)

ORDRE de 23 de novembre de 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i servicis de la Universitat Miguel Hernández d'Elx.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3894

Data del DOGV
:   11-12-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/9850


Data del document
:   23-11-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * administració del personal
    * personal
    * qualificació del personal
    * universitat

ORDRE de 23 de novembre de 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i servicis de la Universitat Miguel Hernández d'Elx. [2000/X9850]
  
El Consell Econòmic de la Universitat Miguel Hernández d'Elx reunit el 17 de novembre de 2000, va informar favorablement la relació de llocs de treball del personal d'Administració i Servicis de la Universitat Miguel Hernández d'Elx, amb l'aprovació prèvia de la Comissió Gestora en la seua reunió de data 14 de novembre de 2000, després de l'acord de la Mesa Negociadora del Personal d'Administració de la Universitat.
  
El rector de la Universitat Miguel Hernández d'Elx ha sol·licitat d'esta Conselleria l'aprovació de la relació de llocs de treball del personal d'Administració i Servicis, en virtut del que preveu l'article 10 de la Normativa Singular Reguladora de l'activitat de la Universitat Miguel Hernández d'Elx aprovada per Decret 137/1997, d'1 d'abril.
  
Per tot això, i vist l'informe de la Direcció General de la Funció Pública de la Conselleria de Justícia i Administracions Públiques,
  
ORDENE
  
Primer
  
Aprovar, a proposta de la Comissió Gestora de la Universitat Miguel Hernández d'Elx, la relació de llocs de treball del personal funcionari i laboral d'administració i servicis de la citada universitat, que figura a l'annex d'esta ordre.
  
Segon
  
La present ordre tindrà efectes des de l'endemà de la seua publicació en el Diari Oficial de la Generalitat Valenciana.
  
Tercer
  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua publicació en el Diari Oficial de la Generalitat Valenciana.
  
València, 23 de novembre de 2000
  
El conseller de Cultura i Educació,